Un al doilea membru ALDE care a vorbit despre integritate în partid a fost exclus. Este vorba despre vicepreşedintele organizaţiei de tineret Cătălin Frangulea. El a cerut vineri ca niciun membru ALDE urmărit penal sau trimis în judecată să nu mai fie pus pe listele pentru parlamentare.

Solicitarea făcută de Cătălin Frangulea îl viza şi pe copreşedintele partidului Călin Popescu Tăriceanu, care este trimis în judecată pentru mărturie mincinoasă şi favorizarea infractorului.

Şi deputatul Vasile Cătălin Drăguşanu a fost exclus, în urmă cu doar câteva zile, tot pentru că a vorbit despre criterii de integritate în partid.

În ultima perioadă au apărut tensiuni între aripa conservatoare şi cea a lui Călin Popescu Tăriceanu. Până acum doi parlamentari ALDE i-au cerut acestuia demisia.